ПРЕДПРИЯТИЕ ЗА ПРОИЗВОДСТВО НА БОИ И ДЕКОРАТИВНИ МАЗИЛКИ **MP**

Сборник от технически карти на линия „**СПЕЦИАЛНИ ПРОДУКТИ**”

ДАТА НА АКТУАЛИЗИРАНЕ: 03 СЕПТЕМВРИ 2008 Г.

|  |
| --- |
| **ТЕХНИЧЕСКА КАРТА НА АРТ. 0408** **ASBESTOS – FIX D (азбестос – фикс д)** |

**Спомагателно капсулиращо покритие от тип D за отстраняване на азбест**

(със СЕРТИФИКАТ ЗА СЪОТВЕТСТВИЕ издаден от химическата лаборатория на *GFC Chimica*, код 25090808 от 08.10.2008 г.)

ХАРАКТЕРИСТИКИ:

**ASBESTOS – FIX D** представлява спомагателно капсулиращо покритие от тип D за отстраняване на азбест, притежаващо СЕРТИФИКАТ ЗА СЪОТВЕТСТВИЕ издаден от химическата лаборатория на *GFC Chimica*, код 25090808 от 08.10.2008 г. Състои се от полимерна дисперсия във воден разтвор, като този продукт заздравява (укрепва) промишлените изделия, съдържащи азбест, подсигурявайки операциите по отстраняването и преработката на отпадъците от изделията.

Продуктът е подходящ за използуване като капсулиращо покритие от тип D в съотвествие с изискванията, посочени в Министерско постановление от 20.08.1999 г. , като притежава всичките необходими качества, предвидени от Постановление на Министерството на здравеопазването (Разширение на нормативните документи и на техническите методологии, отнасящи се до интервенциите за обезопасяване където са включени и тези операции, касаещи обезвреждането на азбеста, предвидени в чл. 5, алинея 1, буква f) на Закон No 257 от37.03.1992 г., отнасящ се до съответните норми, свързани с прекратяване на използуването на азбеста.

ОБЛАСТИ НА ИЗПОЛЗВАНЕ:

**ASBESTOS – FIX D** се използува като спомагателно капсулиращо покритие от тип D

За блокиране на разпространението на свободните азбестови влакна. Продуктът възпрепятствува отделянето на влакната, като по този начин обезпечава на работещите необходимата безопасност, по време на всичките операции по отстраняването, предвидена от Закона.

**ASBESTOS – FIX D** се втвърдява бързо, като образува непроницаем син филм със значителна дебелина.

НАЧИН НА ПРИЛАГАНЕ:

Да се нанесе продукта, с помощта на подходящи средства (нагнетателни помпи, електрически пръскащи пистолети, валяци, четки и др.), върху промишлените изделия, съдържащи азбест.

След като се нанесе около 180 – 200 g/m2, върху повърхността на изделието се образува еластичен филм в син цвят, контрастиращ с цвета на подложния слой.

За да се задържи максимално разпиляването на свободните азбестови влакна, се препоръчва да се процедира с полагането на **ASBESTOS – FIX D** на две фази: полагане на една първа ръка, преди да се пристъпи към свалянето на гвоздеи, болтове, куки и др., последвана от втора ръка, като се обърне внимание да се омокрят частите, които преди това са били скрити от скрепежните елементи или от носещите греди.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да не се полага при риск от престоящ валеж, при силно слънце, при силен вятър или при продължителна мъгла.**
* **Да се защитят повърхностите от силен дъжд през времето, необходимо за пълното изсъхване на продукта.**
* **Веднага след употреба, инструментите да се измият с вода.**

ТЕХНИЧЕСКИ ДАННИ:

**ИЗСЪХВАНЕ ПРИ 20º С:** повърхностно – за 1-3 часа

**РАЗХОДНА НОРМА:** 0.180 – 0.200 l/m2

**ВЪНШЕН ВИД:** синя течност

**СПЕЦИФИЧНО ТЕГЛО:** 1 ± 0.05 kg/l

**СУХ ОСТАТЪК:** 17 % ± 1 %

**РАЗРЕДИТЕЛ:** вода (преди изсъхването)

**ОПАКОВКА:** 20 l и 5 l

**ЦВЕТОВЕ:** син

**Класификация в съответствие със Законодателно постановление No 161 от 27.03.2006 г.:**

g) праймери;

Гранични стойности на емисии от органични летливи съставки (C.O.V.) в g/l:

 от 01.01.2007 г. = 50 g/l

 от 01.01.2010 г. = 30 g/l

Максимална стойност на емисии от органични летливи съставки (C.O.V.) в продукта:

30 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0407** **ASBESTOS – FIX D** |

Прилагане на **ASBESTOS – FIX D**, спомагателно капсулиращо покритие от тип D за отстраняване на азбест със СЕРТИФИКАТ ЗА СЪОТВЕТСТВИЕ, издаден от химическа лаборатория на *GFC Chimica*, код 25090808 от 08.10.2008 г., става посредством нанасяне с помощта на подходящи средства (нагнетателни помпи, електрически пръскащи пистолети, валяци, четки и др.), върху изделията, съдържащи азбест.

След като се нанесе около 180 – 200 g/m2, върху повърхността на изделието се образува еластичен филм в син цвят, контрастиращ с цвета на подложния слой.

За да се задържи максимално разпиляването на свободните азбестови влакна, се процедира с полагането на **ASBESTOS – FIX D** на две фази: нанасяне на една първа ръка, преди да се пристъпи към свалянето на гвоздеи, болтове, куки и др., последвана от втора ръка, като се обърне внимание да се омокрят частите, които преди това са били скрити от скрепежните елементи или от носещите греди.

Лого на фирмата ***GFC CHIMICA*** за приложно изследване и техническо развитие

Предприятие със система за управление на околната среда:

Сертификат от DNV (Det Norske Veritas) – UNI EN ISO 14001

Предприятие със система за управление на качеството:

Сертификат от DNV (Det Norske Veritas) – UNI EN ISO 9001/2000

**СЕРТИФИКАТ ЗА СЪОТВЕТСТВИЕ ПО ОТНОШЕНИЕ НА ИНЕРТИЗАЦИЯТА (ОБЕЗВРЕЖДАНЕ) НА ЦИМЕНТОВИ ИЗДЕЛИЯ, СЪДЪРЖАЩИ АЗБЕСТ**

В съответствие с Постановление на Министерството на здравеопазването от 20 август 1999 г. („Държавен вестник” от 22.10.1999 г.)

Бе извършена оценка, за сметка на фирмата COLORIFICIO MP S.n.c. на Морети Г. Пазини М. & К. от гр. Визерба, провинция Римини, на образец от праймер, с търговско наименование ASBESTOS – FIX D (Код 250908081), с цел да се установи дали същият е подходящ да бъде използуван в качеството си на спомагателен капсулиращ материал за циментово-азбестови плоски и вълнообразни плочи.

Целта на настоящата операция бе да се определи способността на изследвания продукт, да възпрепятствува разпространението на азбестовите влакна в околната среда, във връзка с подсигуряване на операциите по отстраняване или по време на операции по унищожаването на материалите и изделията, съдържащи азбест.

В съответствие с Министерско постановление от 20 август 1999 г., обнародвано в „Държавен вестник” от 22 октомври 1999 г., продуктът не е необходимо да бъде подложен на изпитване в специализирина лаборатория.

За извършване на една достоверна оценка на инертизационните качества, образец от продукта ASBESTOS – FIX D бе приложен върху 3 бр. проби от фиброцимент, чията повърхност впоследствие бе изследвана визуално с помощта на оптичен микроскоп с увеличение 10Х.

Продуктът бе нанесен, както бе посочено от производителят, с помощта на четка, в една ръка, без да се разрежда и оставен да престои в продължение на 7 дни при температура 23 ± 2 °С и относителна влажност 50 ± 5 %. Дебелината на нанесения слой не бе определяща, тъй като продуктът прониква във вътрешността на пробата от фиброцимент.

Микроскопското изследване установи, че повърхността на пробата е останала компактна (плътна) и еднородна и че продуктът е свързал влакната с циментовата матрица.

Този резултат бе постигнат при всичките изследвани проби.

Вследствие на гореизложеното, се заявява, че заздравяващият (укрепващият) продукт, с търговско наименование ASBESTOS – FIX D:

**Е ПОДХОДЯЩ ЗА ИЗВЪРШВАНЕ НА ИНЕРТИЗАЦИОННИ (ОБЕЗВРЕЖДАЩИ) ОПЕРАЦИИ ВЪРХУ ИЗДЕЛИЯ ОТ АЗБЕСТОЦИМЕНТ**

**(вж. Министерско постановление от 20 август 1999 г. – Типология D)**

Гр. Ферара, 08.10.2008 г.

За *GFC CHIMICA S.r.l.* За *GFC CHIMICA S.r.l.*

Анализатор: Джанлуиджи Джордано Заместник-началник на лаборатория

*(подпис – не се чете)* инж. Кристина Покатера

*(подпис – не се чете)*

Настоящият документ, състоящ се от една страница, която може да бъде размножавана от страна на Клиента само изцяло – без коментарии, пропуски, изменения или допълнения, съдържа резултати от изпитванията, които се отнасят само до изследвания образец.

-----------------------

1 Кодът 25090908 представлява вътрешен код на фирмата *GFC CHIMICA*, който е използуван за идентифициране на образеца по време на изпълнението на изпитванията.

 Стр. 1

GFC Cimica S.r.l.

Ул. „Г. Маркони”, 73 – 44122 гр. Ферара – тел.: (39) 0532 773742 – факс: (39) 0532 773596 – Web Site: [www.gfcchimica.com](http://www.gfcchimica.com) – Фирмена регистрация, фискален код и данъчен номер 01433860382 – Регистрационен номер в Търговската камара 167744 – Дружествен капитал: 567.584 евро (изцяло внесени)

*Кръгъл печат на фирмата с подпис*

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica